РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 16.12.2020 г.

Днес, 16.12.2020 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански 
                                                                                              Огнян Дамянов
                                                                                              Олга Керелска /online/
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова – главен експерт – юрисконсулт в дирекция „Правна“.

- Инвестиционна дейност

1.ОТНОСНО: Предложение за актуализация на Инвестиционната програма за 2020 г. на Висш съдебен съвет по § 51-00 „Основен ремонт на ДМА“ и § 52-00 „Придобиване на ДМА“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска - член на Комисия „Управление на собствеността“  към Пленума на ВСС изрази становище, че в дух на последователност ще гласува против т. 1.3. от предложения проект на решение, предвид изразеното от нея в предходни заседания отрицателно становище да не се закупуват тези два имота, като поддържа твърдението си, че закупуването им не е било достатъчно обосновано. Освен това, е изразила становище, което поддържа и към настоящия момент, че този разход не е навременен предвид решението на Комисия „Бюджет и финанси“, прието и от Пленума на ВСС за осъществяване на икономии от страна на съдилищата във връзка с извършването на текущи ремонти по време на усложнената ситуация, свързана с COVID-19. Г-жа Керелска направи процедурно предложение да бъде проведено разделно гласуване, като потвърди, че ще гласува против т. 1.3. по изложените възражения.

С оглед на обстоятелството, че по т. 1.1., т. 1.2. и т. 1.4. от предложения проект на решение няма направено възражение, заместник-председателят на Комисията - г-н Гроздев подложи на гласуване предложения проект на решение от дирекция „УССВ“ в частта касаеща т. 1.3, както следва:
По т. 1.1., т. 1.2 и т. 1.4. - предложеният проект на решение се приема единодушно от членовете на Комисията.
По т. 1.3. „За“ гласуваха - г-н Гроздев, г-н Стоев, г-н Дамянов и г-н Новански, а „Против“ гласува г-жа Керелска. 

С оглед на резултата от проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция “Управление на собствеността на съдебната власт“ за актуализация на Инвестиционната програма по § 51-00 „Основен ремонт на ДМА“ и § 52-00 „Придобиване на ДМА“ на Висш съдебен съвет за 2020 г.

	1.2. ИЗПРАЩА решението по т. 1.1 от настоящия протокол на Комисия „Бюджет и финанси“ към Пленума на Висшия съдебен съвет, за съгласуване.

1.3. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА  актуализирано поименно разпределение на разходите по § 51-00 „Основен ремонт на дълготрайни материални активи“, като намалява утвърдените средства от 15 621 867 лева на 15 397 966 лева, със сумата в размер на 223 901 лева, която се прехвърля от § 51-00 „Основен ремонт на ДМА“ в § 52-00 „Придобиване на ДМА“ за придобиване на прилежащи терени с идентификатори № 44094.501.463 и № 44094.501.464 към обект: „Учебна база „Лозенец““, чрез извършване на вътрешно – компенсирана корекция, като общия размер на актуализираната годишна задача за 2020 г. в размер на 16 039 007  лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2020 г.“.
	
	1.4. ВНАСЯ предложението като допълнителна точка в заседанието на Пленума на Висшия съдебен съвет на 17.12.2020 г.,  след съгласуване с Комисия „Бюджет и финанси“ към Пленума на ВСС.

2.ОТНОСНО: Изпълнение на решение на Комисия „Управление на собствеността“ към Пленума на Висшия съдебен съвет, взето по протокол № 34/02.12.2020 г., т. 1.4.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ ведно с Приложение № 1 /Списък на обектите, които ще бъдат заложени в Инвестиционната програма на ВСС през 2021 г./ и Приложение № 2 /Списък на обектите от Инвестиционната програма на ВСС за 2021 г., които ще бъдат изпълнявани от съдилища/, за сведение.
2.2. ПРИЕМА на срещата, която ще се организира в началото на месец февруари 2021 г. да бъдат поканени административните ръководители на органите на съдебната власт, включени в изготвения индикативен списък Приложение № 2 /Списък на обектите от Инвестиционната програма на ВСС за 2021 г., които ще бъдат изпълнявани от съдилища/. 
2.3. ВЪЗЛАГА на дирекция „Управление на собствеността на съдебната власт“, предвид обявената епидемиологична обстановка в страната, срещата с административните ръководители на органите на съдебната власт, включени в индикативния списък по Приложение № 2 да бъде организирана и проведена online. 

-	Текущи ремонти:

3.ОТНОСНО: Информация за заявени от административните ръководители на органите на съдебна власт планирани текущи ремонти за 2021 г. в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт /приети с решение на Пленума на Висшия съдебен съвет по протокол № 22/26.09.2019 г., т. 33/.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          3.1. ПРИЕМА за сведение доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“, ведно с Приложение № 1 и Приложение № 2 към него.
	
          3.2.ВЪЗЛАГА на дирекция „Управление на собствеността на съдебната власт“ в срок до 23.12.2020г. да подготви писма до административните  ръководители на органите на съдебната власт, чиито искания за планирани текущи ремонти за 2021 г. не са комплектовани  съгласно Правилата за планирането, осигуряването на средства и извършването на текущ ремонт на сградния фонд на съдебната власт, като да им бъде указано в срок до 11.01.2021 г. да предоставят допълнително необходимите материали.
	
	Мотиви: С получаване на  допълнителните материали към исканията,  които не са комплектовани съгласно Правилата за планирането, осигуряването на средства и извършването на текущ ремонт на сградния фонд на съдебната власт ще се даде възможност да бъдат допълнени преди изготвянето на окончателния проект за разпределение на средствата за текущи ремонти за 2021 г. и отново да бъдат разгледани.

	3.3. ВЪЗЛАГА на дирекция „Управление на собствеността съдебната власт“ в срок до 21.12.2020 г. да бъдат предоставени на дирекция „ Бюджет и финанси“ по компетентност всички постъпили искания от органи на съдебната власт, които не могат да бъдат отнесени към определението по § 1 от допълнителните разпоредби към Правилата за планирането, осигуряването на средства и извършването на текущ ремонт на сградния фонд на съдебната власт за „текущ ремонт“ или „неотложен ремонт“.

4.ОТНОСНО: Писмо от административния ръководител на Районен съд – Балчик, с вх. № ВСС-10823/10.12.2020 г., във връзка с решение на Комисия „Управление на собствеността“ към Пленума на ВСС, взето по протокол № 32/18.11.2020 г., т. 6.2.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 

4.2. ПРИЕМА за целесъобразно да бъдат осигурени финансови средства в размер на 855,00 лв. крайна цена за изготвяне на инвестиционен проект за „Реконструкция на съществуващата сградна газова инсталация и газовите уреди в сградата на Районен съд - Балчик“, съгласно най-ниската от предложените оферти за извършване на услугата.

Мотиви: Инвестиционният проект ще даде възможност да се определи вида и обема на необходимите работи по реконструкция на инсталацията за постигне на икономически по-рентабилна, по-лесна и технически по-безопасна за поддържане система, предоставяща нормални температури в работните помещения в сградата на съда през отоплителния сезон, като количествено – стойностната сметка към него ще определи размера на финансовите средства, необходими за изпълнението на реконструкцията.
С оглед продължителността на процедурата по одобряване и издаване на разрешение за строеж, провеждането на обществена поръчка за избор на изпълнител на ремонтните работи, изпълнението, регистрирането и въвеждането й в експлоатация, съгласно Наредба № 6/ 2004 г. за технически правила и нормативи за проектиране, изграждане и ползване на обектите и съоръженията за пренос, съхранение, разпределение и доставка на природен газ е необходимо инвестиционният проект да бъде възложен във възможно най-кратък срок. 

4.3. ПРИЕМА финансовите средства в размер на 855,00 лв. за обезпечаване изготвянето на инвестиционен проект с предмет: „Реконструкция на съществуваща сградна газова инсталация и газови уреди в сградата на Районен съд Балчик“, да бъдат осигурени чрез вътрешно компенсирана промяна по бюджета на РС - Балчик.

Мотиви: С писмо рег. № ВСС-10823/14.12.2020 г. административният ръководител на Районен съд - Балчик уведомява, че по бюджета на съда има реализирани икономии по § 02-09 „Други плащания и възнаграждения“ в размер на 1 576 лв., с които може да се поеме извършването на разход от бюджета на съда в размер на 855,00 лв. чрез вътрешно компенсирана промяна от § 02-09 „Други плащания и възнаграждения“ в § 10-20 „Разходи за външни услуги“.

            4.4. УКАЗВА на административния ръководител на Районен съд - Балчик да сключи договор с предмет: „Изготвяне на инвестиционен проект за реконструкция на съществуваща сградна газова инсталация и газови уреди в сградата на Районен съд - Балчик“ на стойност 855,00 лв. с фирмата предложила най-ниска цена за изпълнение на услугата. Изготвеният проект да бъде предоставен на дирекция „Управление на собствеността на съдебната власт“, за предприемане на последващи действия.

4.5. ИЗПРАЩА решението на Комисия „Бюджет и финанси“ към Пленума на ВСС, за сведение и на административния ръководител на Районен съд – Балчик, за сведение и изпълнение.

5.ОТНОСНО: Писмо от административния ръководител на Районен съд – Тополовград, с вх. № ВСС-12358/30.11.2020 г., за отпускане на средства за обособяване на помещение по ЗЗКИ.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА за сведение доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
5.2. ОТЛАГА вземането на решението във връзка с писмо рег. № ВСС-12358/30.11.2020 г. от РС – Тополовград за осигуряването на финансови средства за изпълнение на ремонтни работи за обособяване на помещение за регистратура за класифицирана информация, относно предписание след планова проверка от ТД  „Национална сигурност“ - гр. Хасково по смисъла на чл. 8, ал.1, т. 1 и чл. 9, т. 2 от Наредба за реда за извършване на проверките за осъществяване на пряк контрол по защита на класифицираната информация (НРИПОПКЗКИ). 

Мотиви: Съгласно решение по т. 25 от протокол № 6/20.05.2020 г. на Комисия „Съдебна администрация“ към Съдийската колегия на Висшия съдебен съвет, е обсъдено редуциране на броя на районните съдилища със статут на организационни единици по смисъла на ЗЗКИ и в тази връзка е отправено искане до председателите на окръжните съдилища за изразяване на становище. Решение за осигуряване и разходване на средства за обособяване и оборудване на помещение за класифицирана информация може да се приеме след получаване на допълнителна информация от Комисия „Съдебна администрация“ към Съдийската колегия на Висшия съдебен съвет.
5.3. ИЗПРАЩА решението на Комисия „Съдебна администрация“ към Съдийската колегия на Висшия съдебен съвет ведно с материалите по преписката за сведение и изразяване на становище.
5.4. ИЗПРАЩА решението ведно с материалите по преписката на Комисия „Бюджет и финанси“ към Пленума на Висш съдебен съвет за сведение в частта за закупуване на каса, на Комисия „Професионална квалификация и информационни технологии“ към Пленума на Висш съдебен съвет за сведение, в частта за закупуване на шредер и на административния ръководител на Районен съд – Тополовград, за сведение.

6.ОТНОСНО: Решение по т. 8 от протокол № 39 от заседание на Комисия „Бюджет и финанси“, проведено на 25.11.2020 г. и писмо изх. № 60258/09.12.2020 г. от административен ръководител на АпСНС  и писмо вх. № ВСС-7883/09.12.2020 г.
Приложение: Доклад от инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

           6.1.ПРИЕМА доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“.
	6.2.ИЗМЕНЯ И ДОПЪЛВА решението си по т. 5 от протокол № 32 от 18.11.2020г., както следва:

Текстът на т. 5.3 „ПРЕДЛАГА на Комисия „Бюджет и финанси“ към Пленума на ВСС да даде съгласие за осигуряване на средства в бюджета на Апелативен специализиран наказателен съд в размер на 18 852,70 лв. с ДДС за извършване на неотложен ремонт на пожароизвестителната инсталация на сграда на ул. „Черковна“ № 90, предоставена за нуждите на специализираните органи на съдебната власт, като корекцията на бюджета се извърши след приключване на приемо-предавателните действия на движими вещи, системи и др. от ДКСИ. Средствата за ремонта да се осигурят от неразпределения резерв за непредвидени неотложни разходи по бюджета на съдебната власт.“

да се чете:

„ПРИЕМА извършването на неотложен ремонт на пожароизвестителната инсталация, обслужваща сградата на ул. „Черковна“ № 90, предоставена за нуждите на специализираните органи на съдебната власт и възложена за стопанисване на административния ръководител на Апелативен специализиран наказателен съд (АпСНС), включващ възстановяване работоспособността на пожароизвестителната инсталация, тест на всички модули на системата, доставка и монтаж на нова пожароизвестителна централа и подмяна на дефектирали крайни елементи, да се обезпечи със средства от бюджета на съда за 2020 г. в размер на 18 852,70 лв. с ДДС, без допълнителна корекция на бюджета на съда.
Мотиви: С писмо вх. № ВСС-7883/09.12.2020 г. административният ръководител на Апелативен специализиран наказателен съд уведомява Комисия „Управление на собствеността“ към Пленума на ВСС, че ремонтът на пожароизвестителната инсталация, обслужваща сградата на ул. „Черковна“ № 90 в размер на 18 852,70 лв. може да бъде извършен със средства от бюджета на АпСНС за 2020 г. без да се налага допълнителна корекция на бюджета на съда. С решение по т. 44 от протокол № 30/10.12.2020 г. от заседание на Пленума на Висш съдебен съвет, е дадено съгласие активите, намиращи се в сградата на ул. „Черковна“ № 90 да се предоставят безвъзмездно за  управление на АпСНС.“
6.3.ИЗПРАЩА решението на Комисия „Бюджет и финанси“ към Пленума на ВСС, за сведение и на административния ръководител на Апелативен специализиран наказателен съд, за сведение и изпълнение.

-	Управление на собствеността:

7.ОТНОСНО: Проект на решение за изменение на решение по т. 6 от Протокол № 10/01.04.2020 г. на Комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ИЗМЕНЯ решението си по Протокол № 10/01.04.2020 г., т. 6 по следния начин:
	Текстът „…Стоян Димитров – старши експерт – юрист“ да се чете „Цецка Трендафилова – старши експерт – икономист“.

          7.2. ИЗПРАЩА решениего по т. 7 от настоящия протокол  на главния секретар на Висшия съдебен съвет, за действия по компетентност.

8.ОТНОСНО: Проект на решение за предприемане на действия по отписване от баланса на ВСС на имот – частна държавна собственост, находящ се в гр. Казанлък, ул. „Княз Александър Батенберг“ № 7, вх. Б, ет. 3, ап. 17.
Приложение: Доклад от Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.

8.2. ПРЕДЛАГА на Пленума на Висшия съдебен съвет да приеме следното решение:

1. ВЪЗЛАГА на дирекция „Бюджет и финанси“, да предприеме съответните действия по отписване от баланса на ВСС на имот – частна държавна собственост, находящ се в гр. Казанлък, ул. „Княз Александър Батенберг“ № 7, вх. Б, ет.3, ап. 17, подробно описан в АЧДС № 7846/21.06.2013 г., с отбелязване от 26.02.2019 г.

2. ИЗПРАЩА решението по т. 1. на дирекция „Бюджет и финанси“, за действия по компетентност.

8.3. ВНАСЯ предложението като допълнителна точка в заседанието на Пленума на Висшия съдебен съвет, насрочено за 17.12.2020 г.

	

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ